Legal Document

Category: 28

Text:
98. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 29/30 Δεκ. 1980 (ΦΕΚ Α΄ 299) Περί καθιερώσεως πενθημέρου εβδομάδος εργασίας των δημοσίων εν γένει υπηρεσιών και ρυθμίσεως συναφών θεμάτων. Για το καθημερινό ωράριο εργασίας και για την έδρα της υπηρεσίας των υπαλλήλων διαφόρων κατηγοριών βλέπε και άρθρ. 23 Νόμ. 1735/4-11 Νοεμ. 1987 (ΦΕΚ Α΄ 195) (κατωτ. σελ. 316,916). Έχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Την ανακύψασαν έκτακτον, εξαιρετικώς επείγουσαν και απρόβλεπτον ανάγκην καθιερώσεως πενθημέρου εβδομάδος εργασίας των δημοσίων εν γένει υπηρεσιών, κατόπιν και της σχετικής εξαγγελίας της Κυβερνήσεως δια την εφαρμογήν του μέτρου τούτου από 1 ης  Ιαν. 1981. 3.Την αδυναμίαν αμέσου αντιμετωπίσεως του ανωτέρου θέματος μέχρι τέλους του τρέχοντος έτους δια της συνήθους νομοθετικής διαδικασίας, λόγω παύσεως των εργασιών της Βουλής ένεκα των εορτών των Χριστουγέννων και του Νέου Έτους, προτάσει του Υπουργικού Συμβουλίου, αποφα-σίζομεν: Χρόνος εργασίας Άρθρ.1.-1.Καθιερούται από 1 Ιαν. 1981 πενθήμερος εβδομάς εργασίας, αρχομένη από Δευτέρας μέχρι και Παρασκευής, δια το υφ’ οιανδήποτε σχέσιν προσωπικόν του Δημοσίου, των οργανισμών τοπικής αυτοδιοικήσεως και των λοιπών νομικών πρόσωπων δημοσίου δικαίου, άνευ μειώσεως του κατά περίπτωσιν ισχύοντος ή εφαρμοζομένου συνολικού αριθμού ωρών εβδομαδιαίας εργασίας, επιφυλασσομένων των διατάξεων των επομένων παραγράφων. Εις την ρύθμισιν ταύτην υπάγονται και οι άμισθοι Υποθηκοφύλακες. 2.Της κατά την προηγουμένην παράγραφον ρυθμίσεως εξαιρούνται:α)οι δικαστικοί λειτουργοί, β)το Υπουργείον Δημοσίας Τάξεως και αι Υπηρεσίαι αυτού (πλήν της Γενικής Δ/νσεως Αγροφυλακής), ως και τα Όργανα Αγροφυλακής – Αρχιφύλακες και Αγροφύλακες, γ)αι Λιμενικαί Αρχαί, Σχολαί Λιμενικού Σώματος και Δημόσιαι Σχολαί  Εμπορικού Ναυτικού, δ) το Στρατηγείον Διοικήσεως Ανατολικής Μεσογείου (ΣΔΑΜ), ε) τα νοσηλευτικά ιδρύματα και υγειονομικοί σχηματισμοί των Υπουργείων, οργανισμών τοπικής αυτοδιοικήσεως και λοιπών νομικών προσώπων δημοσίου δικαίου, ς)τα ιδρύματα και αι σχολαί κοινωνικής προνοίας (πλήν των κεντρικών υπηρεσιών του Π.Ι.Κ.Π.Α. και του Εθνικού Οργανισμού Προνοίας και όλων των υπηρεσιών του Κοινωνικού Κέντρου Οικογενείας και Νεότητος), ζ) τα αγροτικά ιατρεία και οι υγειονομικοί σταθμοί, η)Η Ανωτέρα Σχολή Επισκεπτριών Αδελφών και Νοσοκόμων Αθηνών και ή Ανωτέρα Κρατική Σχολή Αδελφών Νοσοκόμων Θεσσαλονίκης, θ) αι Φυλακαί, τα Σωφρονιστικά Καταστήματα και  Ιδρύματα Αγωγής Ανηλίκων και τα Θεραπευτικά Καταστήματα Κρατουμένων, ι)η Υπηρεσία Πολιτικής Αεροπορίας (ΥΠΑ), ια)οι Οργανισμοί Λιμένων Πειραιώς και Θεσσαλονίκης (ΟΛΠ – ΟΛΘ), ιβ)το φυλακτικόν προσωπικών των μουσείων και αρχαιολογικών χώρων του Υπουργείου Πολιτισμού και Επιστημών, της Εθνικής Πινακοθήκης και Μουσείου Αλεξάνδρου Σούτζου, του Λαογραφικού και Εθνολογικού Μουσείου Μακεδονίας και του Μουσείου Ελληνικής Λαϊκής Τέχνης, ιγ)το καλλιτεχνικόν, τεχνικόν και βοηθητικόν προσωπικόν  των Κρατικών Θεάτρων, ιδ)αι υπαγόμεναι ή εποπτευόμεναι υπό του Υπουργείου Πολιτισμού και Επιστημών βιβλιοθήκαι (πλήν της Εθνικής Βιβλιοθήκης της Ελλάδος) και το αναγνωστήριον της Εθνικής Βιβλιοθήκης της Ελλάδος,ιε) τα υπό μορφήν Ν.Π.Δ.Δ. λειτουργούντα Εθνικά  και Δημοτικά Γυμναστήρια, ις)τα αρτοποιεία των Ενόπλων Δυνάμεων, ιζ)το προσωπικόν των σταθμών διοιδίων του Ταμείου Εθνικής Οδοποιίας, ιη)τα γραφεία των Πρωθυπουργού, Υπουργών, Υφυπουργών, Γενικών Γραμματέων και Νομαρχών και ιθ)η Προεδρία της Δημοκρατίας, πλήν του Γραφείου Οικονομικών Υποθέσεων και των Γραφείων Προσωπικού και Γραμματείας. Δια κοινών αποφάσεων του Υπουργού Προεδρίας Κυβερνήσεως και του αρμοδίου κατά περίπτωσιν Υπουργού, η κατά την παρ.1 πενθήμερος εβδομάς εργασίας δύναται να επεκτείνεται και επί των υπηρεσιών και του προσωπικού του προηγουμένου εδαφίου. Δι’ ομοίων ως άνω αποφάσεων, εκδιδομένων μετά πρότασιν της οικείας Διοικήσεώς των ή κατά την διαδικασίαν του άρθρ.2 της παρούσης, η πενθημέρος εβδομάς εργασίας δύναται να επεκτεί-νεται και επί δημοσίων, δημοτικών και κοινοτικών επιχειρήσεων και οργανισμών κοινής ωφελείας. 3.Επίσης, κατά την πρώτην εφαρμογήν της παρούσης, η πενθήμερος εβδομαδιαία εργασία δεν εφαρμόζεται δι’ όλας τας βαθμίδας και σχολικάς μονάδας της Γενικής Εκπαιδεύσεως, Τεχνικής και Επαγγελματικής Εκπαιδεύσεως και Εκκλησιαστικής Εκπαιδεύσεως αρμοδιότητος Υπουργείου Εθνικής Παιδείας και Θρησκευμάτων ως και δια τας Σχολάς Εκπαιδεύσεως, Μετεκπαιδεύσεως και Επιμορφώσεως Διδακτικού Προσωπικού αυτών και τα Ανώτατα Εκπαιδευτικά Ιδρύματα. Τα της ενάρξεως και εφαρμογής πενθημέρου εβδομάδος εργασίας επί των ανωτέρων περιπτώσεων θέλουν καθορισθή δια κοινών αποφάσεων των Υπουργών Προεδρίας Κυβερνήσεως και Εθνικής Παιδείας και Θρησκευμάτων. 4.Δια κοινών αποφάσεων του Υπουργού Προεδρίας Κυβερνήσεως, Οικονομικών και του αρμοδίου καθ’ ύλην Υπουργού, δύναται οποτεδήποτε: α)να καθιερούνται εξαιρέσεις από της εφαρμογής πενθημέρου εβδομάδος εργασίας κατά υπηρεσίαν, κλάδον, ειδικότητα και αριθμόν υπαλλήλων, χρόνον ή περιοχήν, εφ’ όσον τούτο επιβάλλεται λόγω της ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας. (Αντί για τη σελ. 316,835(β)  Σελ. 316,835(γ) Υπαλληλικός Κώδικας 2.Ε.β.98 και β)να καθορίζεται η πενθήμερος εβδομάς εργασίας δι’ ωρισμένας υπηρεσίας, κλάδους, ειδικότητας ή αριθμόν υπαλλήλων από της Τρίτης μέχρι και του Σαββάτου, εφ’ όσον τούτο επιβάλλεται λόγω της φύσεως της λειτουργίας ή εργασίας των, καθιερουμένης ως μη εργασίμου ημέρας της Δευτέρας. Προκειμένου περί οργανισμών τοπικής αυτοδιοικήσεως, δημοτικών και κοινοτικών ιδρυμάτων και νομικών, αμιγών δημοτικών και κοινοτικών επιχειρήσεων και συνδέσμων δήμων και κοινοτήτων, η κατά το προηγούμενον εδάφιον απόφασις εκδίδεται υπό μόνου του Υπουργού Εσωτερικών, μετά πρότασιν των οικείων δημοτικών και κοινοτικών συμβουλίων ή της οικείας Διοικήσεως, δυναμένου να μεταβιβάζη την αρμοδιότητα του ταύτην εις τον οικείον Νομάρχην. 5.Αι καθ’ εβδομάδα ώραι εργασίας ορίζονται: α)των μονίμων υπαλλήλων του Δημοσίου, των οργανισμών τοπικής αυτοδιοικήσεως και των λοιπών νομικών προσώπων δημοσίου δικαίου και όσων ακολουθούν το ωράριον αυτών εις 37 ½ και β)του επί συμβάσει ιδιωτικού δικαίου προσωπικού των ως άνω υπηρεσιών, περί ών η παρ. 1 του άρθρ. 1 του Νόμ. 1057/80 «περί του ωραρίου των απασχολουμένων εις υπηρεσίας του Δημοσίου κ.λ.π., λειτουργούσας επί 24ώρου βάσεως ή υπό την μορφήν εργοστασίου ή εργοταξίου ή συνεργείου ή εις εργασίας υπαίθρου και άλλων τινών διατάξεων», εις 39. Δεν θίγονται δια της παρούσης αι ώραι εβδομαδιαίας απασχολήσεως και διδασκαλίας του εκπαιδευτικού προσωπικού όλων των βαθμίδων της Εκπαιδεύσεως. Με την παρ. 5 άρθρ. 16 Νόμ. 1400/21-24 Οκτ. 1983 (ΦΕΚ Α΄156) (κατωτ. αριθ. 110), ορίστηκε ότι οι διατάξεις της κατωτέρω παρ. 8 έχουν εφαρμογή και στο προσωπικό της περιπτ. β΄ της άνω παρ. 5. 6.Αι καθ’ ημέραν ώραι εργασίας ορίζονται  δι’ αποφάσεως του Υπουργού Προεδρίας Κυβερνήσεως, δυναμένου να μεταβιβάζη την αρμοδιότητά του ταύτην: α)Εις τους οικείους Υπουργούς, δι’ υπηρεσίας και κλάδους του Υπουργείου των δι’ εποπτευόμενα υπ’ αυτών νομικά πρόσωπα δημοσίου δικαίου, οσάκις επιβάλλεται παρέκκλισίς τις ως εκ της φύσεως του έργου αυτών. Σελ.316,836(γ)  β)Εις τους Νομάρχας, δια τας εις την περιφέρειαν του νόμου δημοσίας υπηρεσίας, τους οργανισμούς τοπικής αυτοδιοικήσεως και τα λοιπά νομικά πρόσωπα δημοσίου δικαίου ή τας περιφερειακάς υπηρεσίας (υποκαταστήματα, παραρτήματα κ.λ.π.) νομικών προσώπων δημοσίου δικαίου, εξαιρέσει των σχολικών μονάδων όλων των βαθμίδων της Εκπαιδεύσεως. Αι καθ’ ημέραν ώραι εργασίας είναι συνεχείς, δύναται δε κατ’ εξαίρεσιν να ορίζωνται, κατά την αυτήν ως άνω διαδικασίαν, διακεκομμέναι, οσάκις τούτο επιβάλλεται λόγω ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας. «Κατά την προβλεπόμενη πιο πάνω διαδικασία και εφ’ όσον το επιβάλλουν οι συνθήκες λειτουργίας ή το είδος ή η μορφή της υπηρεσίας ή εργασίας, μπορεί να ορίζεται για όλο ή μέρος του προσωπικού ότι θα απασχολείται και κατά τις Κυριακές και ημέρες αργίας.Στους απασχολού-μενους κατά  τις ημέρες αυτές παρέχεται πάντοτε αναπληρωματική ημέρα ανάπαυσης μέσα στην επόμενη εβδομάδα». Τα τελευταία μέσα στα « »εδάφια προστέθηκαν από την παρ.2 άρθρ. 23 Νόμ.1735/4-11 Νοεμ. 1987 (ΦΕΚ Α΄195)(κατωτ.σελ. 316,916) 7.Ειδικαί διατάξεις, αναφερόμεναι εις τον καθορισμόν του καθ’ εβδομάδα ή καθ’ ημέραν χρόνου εργασίας κατηγοριών τινων προσωπικού, πλην αντιθέτου δια της παρούσης ρυθμίσεως, εξακολουθούν ισχύουσαι. «8.Προκειμένου περί του προσωπικού ή μέρους προσωπικού του Εθνικού Τυπογραφείου ή ετέρων υπηρεσιών τυπογραφείου και βιβλιοδεσίας, ως και μηχανογραφικών υπηρεσιών, αι κατά την παρ. 5 περιπτ. α΄ του παρόντος άρθρου οριζόμεναι καθ’ εβδομάδα ώραι εργασίας δύναται, κατ’ εξαίρεσιν, λόγω ειδικών δυσμενών συνθηκών εργασίας του ως άνω προσωπικού, να μειούνται κατά ημισείαν ώραν ημερησίως δι΄αποφάσεως του Υπουργού Προεδρίας Κυβερνήσεως». Η παρ. 8 αντικαταστάθηκε ως άνω από την παρ. 1 άρθρου δεύτερου Νόμ.1157/7-12 Μαΐου 1981 (ΦΕΚ Α΄ 126) κατωτ.αριθ. 101. 2.Ε.β.98 Υπαλληλικός Κώδικας 9.Προκειμένου περί μητέρων – υπαλλήλων, αι οριζόμεναι κατά τας διατάξεις της παρ. 6 καθ’ ημέραν ώραι εργασίας περιορίζονται κατά δυο μεν ώρας, εφ’ όσον έχουν τέκνα ηλικίας μέχρι δυο ετών, κατά μίαν δε ώραν, εφ’ όσον έχουν τέκνα ηλικίας από δυο έως και τεσσάρων ετών. 10.Επί πενθημέρου εβδομαδιαίας εργασίας, δι’ αποφάσεως του αρμοδίου καθ’ ύλην Υπουργού, δύναται να ορίζωνται κατά υπηρεσίαν, κλάδον, ειδικότητα και αριθμόν υπαλλήλων, χρόνον ή περιοχήν, αι περιπτώσεις απασχολήσεως προσωπικού κατά Σάββατον ή Δευτέραν, εφ’ όσον τούτο επιβάλλεται λόγω της ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας. Εις τους τυχόν απασχολουμένους κατά Σάββατον ή Δευτέραν, κατά περίπτωσιν, παρέχεται υποχρεωτικώς αναπληρωματική ημέρα αναπαύσεως κατά την Δευτέραν της αρξαμένης την Κυριακήν εβδομάδος ή κατά το Σάββατον της ιδίας εβδομάδος, αντιστοίχως. Εν περιπτώσει συμπτώσεως αργίας ή ημιαργίας τινός περιλαμβανομένης εις το εορτολόγιον των δημοσίων υπηρεσιών, η κατά Δευτέραν ή Σάββατον, κατά περίπτωσιν, ανάπαυσις μετατίθεται εις άλλην ημέραν της εβδομάδος, καθοριζομένην υπό της υπηρεσίας. Προκειμένου περί οργανισμών τοπικής αυτοδιοικήσεως, δημοτικών και κοινοτικών ιδρυμάτων και νομικών προσώπων, αμιγών δημοτικών και κοινοτικών επιχειρήσεων και συνδέσμων δήμων και κοινοτήτων, ή κατά το προηγούμενον εδάφιον απόφασις εκδίδεται υπό του Υπουργού Εσωτερικών μετά πρότασιν των οικείων δημοτικών και κοινοτικών συμβουλίων ή της οικείας διοικήσεως. Το κατά τα ανωτέρω απασχολούμενον ειδικώτερον εις τας υπηρεσίας ταύτας κατά Σάββατον ή Δευτέραν προσωπικόν, ως και η παρεχομένη εις τούτο αναπληρωματική ημέρα αναπαύσεως, καθορίζονται δι’ αποφάσεως των οικείων δημοτικών και κοινοτικών συμβουλίων ή της οικείας Διοικήσεως. (Μετά τη σελ. 316,836(γ) Σελ. 316,8361 Υπαλληλικός Κώδικας 2.Ε.β.98 2.Ε.β.98 Υπαλληλικός Κώδικας     Κατά την ημέραν της αναπαύσεως, ο εργαζόμενος οφείλει να απασχοληθή, εάν κληθή υπό της υπηρεσίας, λόγω εξαιρετικής υπηρεσιακής ανάγκης μη δυναμένης να αναβληθή. Εις την περίπτωσιν ταύτην χορηγείται ετέρα ημέρα αναπαύσεως, καθοριζομένη υπό της υπηρεσίας, κατ΄άλλην εργάσιμον ημέραν εντός της προσεχούς εβδομάδος. Κατά τον χρόνον της ημέρας αναπαύσεως δεν επιτρέπεται απασχόλησις υπό μορφήν υπερωριακής, υπερεργασιακής ή άλλης μορφής προσθέτου εργασίας, εκτός αν πρόκειται προς συμπλήρωσιν φυλακών εργασίας (βάρδιας). «Κατά Σάββατον ή Δευτέραν, κατά περίπτωσιν, εφ΄όσον ο υπάλληλος δεν ασχοληθή κατά το κανονικόν ωράριον εργασίας του, ως και κατά την αναπληρωματικήν ημέραν αναπαύσεώς του, δεν επιτρέπεται απασχόλησις υπό μορφήν υπερωριακής, υπερεργασιακής ή άλλης μορφής προσθέτου εργασίας, εκτός αν πρόκειται προς συμπλήρωσιν φυλακών εργασίας (βάρδιας) ή δια την εφημερίαν ιατρικού προσωπικού νοσηλευτικών ιδρυμάτων». Το τελευταίο εδάφιο αντικαταστάθηκε ως άνω από την παρ.2 άρθρου δεύτερου Νόμ. 1157/7-12 Μαΐου 1981 (ΦΕΚ Α΄126) κατωτ. αριθ.101. 11.Ημέραι αργίας και ημιαργίας των δημοσίων υπηρεσιών, οργανισμών τοπικής αυτοδιοικήσεως και λοιπών νομικών προσώπων δημοσίου δικαίου ορίζονται αι εξής: α) Ημέραι αργίας: Η Εθνική εορτή, η 28 η  Οκτωβρίου, η πρώτη του έτους, τα Θεοφάνεια, η των Τριών Ιεραρχών δια τους εκπαιδευτικούς λειτουργούς, η Καθαρά Δευτέρα, η Μεγάλη Παρασκευή, το Μέγα Σάββατον, η Δευτέρα του Πάσχα, η 1 η  Μαΐου, η του Αγίου Πνεύματος (Δευτέρα της Πεντηκοστής), η της Κοιμήσεως της Θεοτόκου, η 17 η  Νοεμβρίου δια τα Ανώτατα Εκπαιδευτικά Ιδρύματα και τας Ανωτέρας Σχολάς, η πρώτη και δευτέρα ημέρα των Χριστουγέννων και άπασαι αι Κυριακαί. Για τις ημέρες αργίας βλ. και παρ.5 άρθρ.1 Νόμ.1288/1-1 Οκτ. 1982 (ΦΕΚ Α΄120) (κατωτ. αριθ.108). Δια τον εορτασμόν των προστατών Αγίων των Κλάδων των Ενόπλων Δυνάμεων, ορίζονται ως ημέραι αργίας δια το στρατιωτικόν και πολιτικόν προσωπικόν και αι εξής : αα) η εορτή του Αγίου Γεωργίου δι άπαν το προσωπικόν του Στρατού Ξηράς, πλην του υπηρετούντος εις μονάδας Πυροβολικού, ββ) η εορτή της Αγίας Βαρβάρας (4 Δεκεμβρίου) δια το προσωπικόν του Σρατού Ξηράς το υπηρετούν εις μονάδας Πυροβολικού, γγ) η εορτή του Αγίου Νικολάου (6 Δεκεμβρίου) δι’  άπαν το προσωπικόν του Πολεμικού Ναυτικού, δδ) η εορτή των Ταξιαρχών (αρχαγγέλου Μιχαήλ 8 Νοεμβρίου) δι’ άπαν το προσωπικό της Πολεμικής Αεροπορίας. (Εάν οιαδήποτε εκ των οριζομένων ως άνω ημερών αργίας συμπίπτη με Κυριακήν, ως ημέραν αργίας ορίζεται η προηγουμένη της Κυριακής ταύτης εργάσιμος ημέρα, εφ΄όσον δια το προσωπικόν των κατά τα ανωτέρω υπηρεσιών δεν εφαρμόζεται πενθήμερος εβδομαδιαία εργασία). Το άνω μέσα σε ( ) τρίτο εδάφιο καταργήθηκε από τη περίπτ. α άρθρ.7 Νόμ.1400/2124 Οκτ. 1983 (ΦΕΚ Α΄156) (κατωτ. αριθ. 110). Η μεταξύ δύο αργιών μοναδική εργάσιμος ή ημιεργάσιμος ημέρα δύναται να ορίζεται ως ημέρα αργίας δι’ αποφάσεως του Υπουργού Προεδρίας Κυβερνήσεως, επί αντιστίχω μειώσει προηγουμένων ή επομένων ημιαργιών. «β) Ημέραι ημιαργίας: Η παραμονή των Χριστουγέννων και η παραμονή του Νέου Έτους. Κατά τας ως άνω ημιαργίας η εργασία διακόπτεται επί πενθημέρου εβδομάδος εργασίας την 13 ην  μεταμεσημβρινήν ώραν ή την 12 ην  μεσημβρινήν ώραν, εφ΄όσον δεν εφαρμόζεται πενθήμερος εβδομαδιαία εργασία». Η περίπτ. β΄αντικαταστάθηκε ως άνω από την παρ.3 άρθρου δεύτερον Νόμ.1157/7-12 Μαΐου 1981 (ΦΕΚ Α΄126) κατωτ. αριθ.101. γ)Αι μέχρις ενάρξεως της ισχύος της παρούσης ορισθείσαι, μία κατ’ έτος δι΄εκάστην περιφέρειαν, ημέραι αργίας προς εορτασμόν θρησκευτικού ή εθνικού γεγονότος, διατηρούνται εν ισχύι. 12.Η διαδρομή των υπό του νόμου ή των δικαστηρίων τεταγμένων προθεσμιών άρχεται από της επιούσης της ημέρας της επιδόσεως ή της ημέρας κατά την οποίαν συνέβη το αποτελούν την αφετηρίαν της προθεσμίας γεγονός και λήγει την 7 ην  μ.μ. ώραν της τελευταίας ημέρας, εάν δε αύτη είναι κατά νόμον εξαιρετέα ή Σάββατον, την αυτήν ώραν της επομένης εργασίμου ημέρας. Αι ανωτέρω ρυθμίσεις ισχύουν αναλόγως και επί των περιπτώσεων του άρθρ.1 παρ.4 περιπτ. (β) της παρούσης. 13.Το επί συμβάσει ιδιωτικού δικαίου ημερομίσθιον προσωπικόν της παρ. 1 του παρόντος άρθρου, το οποίον δεν απησχολήθη κατά τας ημέρας αργίας της παρ. 11, εφ όσον η μη απασχόλησις δεν οφείλεται εις τούτο, λαμβάνει δι΄εκάστην αργίαν το ημερομίσθιόν του. Το προηγούμενον εδάφιον δεν εφαρμόζεται  εις τας περιπτώσεις των Κυριακών. 14.Αι διατάξεις του άρθρ. 76 του Π.Δ. 611/1977 (Νόμ.434/1976, άρθρ.32), ως και πάσα γενική ή ειδική διάταξις αντικειμένη εις την παρούσαν Πράξιν, πλην αντιθέτου δια της παρούσης ρυθμίσεως, καταργείται. (Αντί για τη σελ. 316, 837(β)  Σελ.316,837(γ) Υπαλληλικός; Κώδικας 2.Ε.β.98 «15. Προκειμένου περί διοικητικού και φυλακτικού προσωπικού φυλακών, σωφρονιστικών και θεραπευτικών καταστημάτων του Υπουργείου Δικαιοσύνης οι κατά την παρ.5 περιπτ. α΄του παρόντος άρθρου οριζόμενες καθ΄εβδομάδα ώρες εργασίας δύναται, κατεξαίρεση, λόγω των ειδικών δυσμενών συνθηκών εργασίας του ως άνω προσωπικού, να μειούνται κατά τρείς με κοινή απόφαση των Υπουργών Προεδρίας της Κυβέρνησης και Δικαιοσύνης». Η παρ.15 προστέθηκε ως άνω από το άρθρ.33 Νόμ.1419/1984, ΦΕΚ Α 28 τόμ.8 σελ.84,11. Άρθρ.2.-Βλ.τόμ.15Α σελ.6,18. Κανονικαί άδειαι Άρθρ.3.-1.Η υπό των διατάξεων της παρ.1 του άρθρ.101 του Υπαλληλικού Κώδικος (Π.Δ.611/ 1977) προβλεπομένη μηνιαία κανονική άδεια απουσίας ορίζεται εις είκοσι έξ εργασίμους ημέρας συνυπολογιζομένης και της ημέρας του Σαββάτου ή της Δευτέρας κατά τας διακρίσεις των παρ.1 και 4, αντιστοίχως, του άρθρ.1 της παρούσης. 2.Ο υπό των διατάξεων των άρθρ.101 παρ.2, 3 και 4, 103 παρ.1 και 104 του Υπαλληλικού Κώδικος προβλεπόμενος αριθμός ημερών κανονικής αδείας απουσίας, υπολογίζεται εφεξής εις ανάλογον, εν σχέσει προς τον υπό της παρ.1 του παρόντος άρθρου οριζόμενον, αριθμόν εργασίμων ημερών, η δε υπό της παρ. 3 του άρθρ.102 του αυτού Κώδικος προβλεπομένη αποζημίωσις υπολογίζεται, αντί των τριακοστών, εις εικοστά έκτα.3.Δι΄αποφάσεως του Υπουργού Προεδρίας Κυβερνήσεως θέλουν καθορισθή αι λεπτομέρειαι εφαρμογής των διατάξεων του παρόντος άρθρου. Για τον τρόπο υπολογισμού της άδειας βλ. την Ζ332/1741/2-10 Φεβρ.1981 (ΦΕΚ Β΄87), (κατωτ. άριθ. 100). ΄Αρθρ.4.-Η ισχύς της παρούσης Πράξεως, η οποία κυρωθήσεται νομοθετικώς κατά το άρθρ.44 παρ.1 του Συντάγματος, άρχεται από της 1 ης Ιαν.1981. Η ανωτέρω Πράξη Νομοθ. Περιεχ. κυρώθηκε από το πρώτο άρθρο Νόμ.1157/7-12 Μαΐου 1981 (ΦΕΚ Α΄126) κατωτ. αριθ.101. Σελ. 316,838(γ) 2.Ε.β.98 Υπαλληλικός; Κώδικας